Al-Sharif al-Radi

al-Sharif al-Radi, eller egentlig Abul-Hasan Muhammad ibn Al-Husayn Al-Musawi (970–1015), var en sjiamuslimsk skriftlærd og dikter. 

Han kom fra en fornem og lærd familie, og nedstammet etter Ali og Fatima både på fars- og morssiden.Nora S. Eggen. «Innledende essay». I: Ali ibn Abi Talib. Den åndfulle vei : fra 'Nahj al-balagha': taler, brev og visdomsord. Av Ali ibn Abi Talib; samlet av al-Sharif al-Radi; oversatt og med innledende essay av Nora S. Eggen. Bokklubben, 2014. ISBN 978-82-525-8131-7 Han fikk en bred utdannelse innen filosofi, teologi og filologi, og engasjerte seg både i politikk og intellektuelle sysler. Broren Sharif al-Murtada var også skriftlærd og forfatter. 

al-Radi skrev flere bøker, blant annet Tafsir (korantolkning) og om metaforikken i Koranen og i overleveringene etter Muhammed. Blant hans dikt finnes dikt til faren, til venner, om kjærligheten og om pilegrimsreisene til Mekka. Hans mest kjente verk er Den åndfulle vei, en samling av imam Ali ibn Abi Talibs taler, brev og visdomsord, utgitt i 1010.

 Referanser 

Kategori:Sjia-islam
Kategori:Religiøse lærere og filosofer representert i bokserien Verdens hellige skrifter